Komission tiedonanto neuvostolle kansainvälisen oliiviöljyneuvoston (IOOC) edistämisrahastoon tiedotusvuonna 1999/2000 maksettavasta rahoituksesta oliiviöljyn ja syötäväksi tarkoitettujen oliivien kulutuksen lisäämiseksi kolmansissa maissa /* KOM/99/0011 lopull. */





Komission tiedonanto neuvostolle kansainvälisen oliiviöljyneuvoston (IOOC) edistämisrahastoon tiedotusvuonna 1999/2000 maksettavasta rahoituksesta oliiviöljyn ja syötäväksi tarkoitettujen oliivien kulutuksen lisäämiseksi kolmansissa maissa Komission tiedonanto neuvostolle kansainvälisen oliiviöljyneuvoston (IOOC) edistämisrahastoon tiedotusvuonna 1999/2000 maksettavasta rahoituksesta oliiviöljyn ja syötäväksi tarkoitettujen oliivien kulutuksen lisäämiseksi kolmansissa maissa 1. Rasva-alan yhteisestä markkinajärjestelystä annetun asetuksen N:o 136/66/ETY (1), sellaisena kuin se on viimeksi muutettuna asetuksella (EY) N:o 1638/98 (2), 11 artiklan 1 kohdan mukaan yhteisö voi toteuttaa suoraan tai välillisesti tiedotustoimia sekä muita toimia, joiden tavoitteena on edistää yhteisössä tuotetun oliiviöljyn ja syötäväksi tarkoitettujen oliivien kulutusta jäsenvaltioissa tai kolmansissa maissa. (1) EYVL 172, 30.9.1966, s. 3025/66. (2) EYVL L 210, 28.7.1998, s. 32. Asetuksen N:o 136/66/ETY 11 artiklan 2 kohdan mukaan komissio toimittaa neuvostolle yhtä tai useampaa seuraavaa markkinointivuotta varten suunnittelemansa toimintaohjelman. 2. Yhteisö on kansainvälisen oliiviöljyä ja syötäväksi tarkoitettuja oliiveja koskevan sopimuksen täysjäsen. Sopimus allekirjoitettiin Genevessä vuonna 1986 ja uusittiin viideksi vuodeksi 1. tammikuuta 1994 alkaen; lisäksi sitä on jatkettu kahdella vuodella 31. joulukuuta 2000 saakka. Tämän vuoksi yhteisön on vuosittain maksettava rahoitusosuus kansainvälisen oliiviöljyneuvoston (IOOC) edistämisrahastoon, jonka tarkoituksena on lisätä oliiviöljyn ja syötäväksi tarkoitettujen oliivien kulutusta kolmansissa maissa. Varainhoitovuoden 1999 talousarviota laadittaessa rahoituksen periaate kirjattiin lukuun B1-38: Edistämistoimet. 3. Yhteisö on jo vuosia maksanut pakollista ja vapaaehtoista rahoitusta, jotka vuonna 1998 olivat 5 970 450 ecua ohjelmaan, jonka kokonaiskulut olivat 6 109 400 ecua. Ohjelma koskee ensisijaisesti tiedotus-, koulutus- ja tutkimustoimia, joita on asteittain toteutettu eri kolmansissa maissa. Myynninedistämistoimet aloitettiin Yhdysvalloissa (1983/84), minkä jälkeen niitä toteutettiin Australiassa (1989/90) ja Japanissa (1991/92). Sen jälkeen myynninedistämiskampanjoita on toteutettu Kanadassa (1994/95), Argentiinassa (1994/95), Thaimaassa (1996/97), Kaakkois-Aasiassa (Taiwan 1998/99) ja Brasiliassa (1998/99). Koska oliiviöljyn kulutuksen lisääntymisestä kansainvälisen oliiviöljyneuvoston ohjelmien kohteena olevissa maissa on saatu erittäin hyviä tuloksia - ja ottaen huomioon oliiviöljyn tarjonnan kehitysnäkymät yhteisössä - komissio katsoo, että on tarpeen jatkaa myynninedistämistoimia eräissä kolmansissa maissa kansainvälisen oliiviöljyneuvoston kautta samanaikaisesti yhteisössä toteutettavien kampanjoiden kanssa. Tämän vuoksi rahoituksen myöntämistä edistämisrahastoon ehdotetaan jatkettavaksi markkinointivuodeksi 1999/2000. 4. Kansainvälinen oliiviöljyneuvosto toimitti heinäkuussa 1998 komissiolle markkinointivuonna 1999/2000 (maaliskuusta 1999 helmikuuhun 2000) toteutettavan toimenpideohjelman ja näiden toimien rahoittamiseksi tarvittavan talousarvioluonnoksen. Ohjelman päälinjat ovat: - myynninedistämis-, pr- ja tiedotustoimet (tieteelliset, ravitsemukselliset ja gastronomiset) edellä mainituissa kolmansissa maissa - tieteellisten tutkimusten jatkaminen ja aiempien tutkimusten tulosten levittäminen - tiedotusmateriaalin tuottaminen ja jakelu kansainvälisissä tapahtumissa eri maissa - markkinatutkimukset ja toteutettujen ohjelmien arviointitutkimukset. Kansainvälisen oliiviöljyneuvoston esittämän ohjelman kustannukset ovat 6 148 950 EUR. Jako päälinjoittain on seuraavanlainen: - toimet kolmansissa maissa // 4 325 400 EUR - tieteelliset tutkimukset // 400 000 EUR - tulosten levittäminen // 171 000 EUR - materiaalin tuottaminen ja kansainväliset tapahtumat // 510 000 EUR - markkinointitutkimukset / arviointi // 120 000 EUR - muut (syötäväksi tarkoitetut oliivit, laadun valvonta jne.) // 622 550 EUR // 6 148 950 EUR 5. Komissio on tutkinut ohjelmahankkeen, jossa jatketaan aiempia toimia. Strategia vaikuttaa tavoitteisiin hyvin mukautetulta, ja ehdotetut keinot yhdenmukaisilta valitun strategian kanssa. Viime vuosina tehdyt arviointitutkimukset vahvistavat lisäksi toteutettujen toimien tehokkuuden. Ottaen kuitenkin huomioon eräiden valuuttojen merkittävästä arvon alentumisesta johtuva kyseisten alueiden taloudellisen tilanteen kehittyminen ja hyvän varainhoidon vaatimukset komissio katsoo, että on perusteltua vähentää (euroina) näissä kolmansissa maissa toteutettaville toimille myönnettäviä varoja vaarantamatta kuitenkaan toimien tehokkuutta. Vähennykset ovat joko 3 prosenttia (dollarialue), 8 prosenttia (Japani ja Brasilia) tai 14 prosenttia (Kaakkois-Aasia). Kansainvälisen oliiviöljyneuvoston ehdottamaa kokonaistalousarviota on siis mukautettava seuraavasti: - toimet kolmansissa maissa * // 4 054 000 EUR - tieteelliset tutkimukset // 400 000 EUR - tulosten levittäminen // 171 000 EUR - materiaalin tuottaminen ja kansainväliset tapahtumat // 474 950 EUR - markkinointitutkimukset / arviointi // 120 000 EUR - muut (syötäväksi tarkoitetut oliivit, laadun valvonta jne.) // 616 450 EUR // 5 836 400 EUR 6. Edellä mainittu summa koostuu seuraavista rahoitusosuuksista: * kansainvälisen oliiviöljyneuvoston jäsenten maksama pakollinen rahoitusosuus, joka on 500 000 EUR (yhteisön osuus on 405 050 EUR sopimuksessa määrätyn jakoperusteen mukaisesti), * yhteisön vapaaehtoinen rahoitusosuus, joka on enintään 5 301 400 EUR, * kansainvälisen oliiviöljyneuvoston laatimien julkaisujen myynnistä saatavat tulot, joiden osuudeksi on arvioitu 35 000 EUR. Yhteisön kokonaisrahoitus markkinointivuodeksi 1999/2000 on 5 706 450 EUR eli 4,4 prosenttia vähemmän kuin kokonaisrahoitusosuus edellisenä markkinointivuonna (5 970 450 EUR). Koska Argentiinan viranomaiset soveltavat tuontitullia, komissio katsoo, että Argentiinassa ei tällä hetkellä ole syytä toteuttaa myynninedistämistoimia. Jos tilanne ei muutu ennen seuraavan markkinointivuoden alkua (1. maaliskuuta 1999), käytettävissä oleva määrä voidaan käyttää muihin ohjelmassa suunniteltuihin toimiin, muttei kuitenkaan tuottajamaissa toteutettaviin toimiin. Jos Argentiina poistaa soveltamansa toimenpiteen, komissio voi sallia kansainvälisen oliiviöljyneuvoston jatkavan myynninedistämistoimia Argentiinassa. _______________ * Argentiinassa toteutettaviin toimiin on varattu 302 000 EUR. Tuontitietojen perusteella laskettu kulutuksen kehittyminen (1 000 tonnia) >TAULUKON PAIKKA>